ET
5.8.2022
Euroopa Liidu Teataja
L 205/123
IV LISA
Komisjoni määruse (EL) nr 1321/2014 Vb lisa (osa ML) muudetakse järgmiselt: 1)
punkti ML.A.302 alapunkt c asendatakse järgmisega: „c) Õhusõiduki hooldusprogrammi suhtes kohaldatakse järgmisi nõudeid: (1) hooldusprogrammis tuleb selgelt kindlaks määrata õhusõiduki omanik ja õhusõiduk, mille kohta hooldusprogramm on koostatud, sealhulgas kõik õhusõidukile paigaldatud mootorid ja propellerid (vastavalt vajadusele); (2) hooldusprogrammis tuleb esitada kas a) alapunktis d osutatud kohaldatavas minimaalses ülevaatusprogrammis sisalduvad ülesanded või ülevaatused või b) konstruktsioonitüübi sertifikaadi omaniku väljastatud jätkuva lennukõlblikkuse korraldamise juhised või c) projekteerimistingimustele vastavuse deklaratsiooni esitaja välja antud jätkuva lennukõlblikkuse korraldamise juhised;“
2)
punkt ML.A.304 asendatakse järgmisega: „ML.A.304 Muudatus- ja remonditööde tehnilised normdokumendid Õhusõidukit või komponenti remontiv isik või organisatsioon hindab kõiki kahjustusi.
Muudatus- ja remonditööde tegemisel lähtutakse kohaldatavatest tehnilistest normdokumentidest (vastavalt vajadusele): a) dokumendid, mille on heaks kiitnud amet; b) dokumendid, mille on heaks kiitnud määruse (EL) nr 748/2012 I lisa (osa 21) kohane projekteerimisorgani­ satsioon; c) dokumendid, mis sisalduvad määruse (EL) nr 748/2012 I lisa (osa 21) punktis 21.A.90B või punktis 21.A.431B osutatud nõuetes; d) dokumendid, mis sisalduvad määruse (EL) nr 748/2012 Ib lisa (osa 21 Light) punktis 21L.A.62, 21L.A.102, 21L.
A.202 või 21L.A.222 osutatud nõuetes; e) dokumendid, mille on esitanud deklaratsiooni esitaja, täites määruse (EL) nr 748/2012 Ib lisa (osa 21 Light).“;
3)
punkti ML.A.401 alapunkt b asendatakse järgmisega: „b) Käesoleva lisa tähenduses on „kohaldatavad tehnilised normdokumendid“ järgmised: 1. kõik pädeva asutuse või ameti kehtestatud nõuded, protseduurid, standardid või andmed; 2. kohaldatavad lennukõlblikkusdirektiivid; 3. kohaldatavad jätkuva lennukõlblikkuse korraldamise juhised ja muud hooldusjuhised, mille on välja andnud tüübisertifikaadi või täiendava tüübisertifikaadi omanik, projekteerimistingimustele vastavuse deklaratsiooni esitaja või mis tahes muu organisatsioon, kes avaldab sellist teavet kooskõlas määruse (EL) nr 748/2012 I lisaga (osa 21) või, kui see on kohaldatav, Ib lisaga (osa 21 Light); 4. komponentide puhul, mille paigalduse on heaks kiitnud projekti kinnituse omanik või projekteerimistin­ gimustele vastavuse deklaratsiooni esitaja, kohaldatavad hooldusjuhendid, mille on avaldanud komponentide tootjad ja mis on vastuvõetavad projekti kinnituse omanikule või projekteerimistingimustele vastavuse deklaratsiooni esitajale; 5. punkti 145.A.45 alapunkti d kohaselt välja antud kohaldatavad tehnilised normdokumendid.“;
4)
punkti ML.A.501 alapunkt a asendatakse järgmisega: „a) Kui käesoleva määruse I lisa (osa M) F alajaos, II lisas (osa 145) ja Vd lisas (osa CAO) ning määruse (EL) nr 748/2012 I lisa (osa 21) punktis 21.A.307 või Ib lisa (osa 21 Light) punktis 21L.A.193 ei ole sätestatud teisiti, võib komponendi paigaldada ainult siis, kui on täidetud kõik järgmised tingimused: i)
see on rahuldavas seisukorras;